钦定古今图书集成/明伦汇编/官常典/第312卷 > 王𫐄
## 钦定古今图书集成/明伦汇编/官常典/第312卷 > 王𫐄

按《明外史》本传：“𫐄，开平卫人。弘治十二年进士。正德

切责。寻迁右副都御史，巡抚四川。芒部土官知府陇
慰死，庶子政与嫡子寿争立，朝议立寿，政怒，倚乌撒
土酋安宁，数构兵。已使人诱杀寿，夺其印。𫐄请讨之”，
乃酋贵州兵分道进，擒政于水西，招降四十九砦，玺
书奖劳。时将营仁寿宫，就拜𫐄工部右侍郎，督采大
木。工罢，召还，改户部。核九门苜蓿地，以馀地归之民。
勘御马监草场釐地二万馀顷，募民以佃。时帝锐意
剔宿弊，近幸莫敢挠。房山民以牧马地献中官韦恒，
𫐄釐归之官。奸人冯贤等复献中官李秀。秀为请于
帝，𫐄抗疏劾之。帝虽宥秀，竟治贤等如律。出核勋戚
庄田，请如周制，计品秩，别亲疏，以定多寡，非诏赐而
隐占者俱追断。户部尚书梁材采其言，兼并者悉归
官。稍进左侍郎。初，𫐄之平陇政也，以陇氏无后，请改
设流官。兵部尚书李钺等然之，遂改芒部为镇雄府，
分置四长官司，授陇《氏疏》属阿济等为长官，而擢重
庆通判程洸为试知府。陇氏旧部沙保等攻执洸，夺
其印，欲复立陇氏。后巡抚王廷相等破保，洸得还。保
子普奴，复连乌撒、水西诸苗，攻剽毕节诸卫。帝命伍
文定图之，以朝议不合，召还。御史戴金因言：“芒部改
流之议，诸司咸执不可。𫐄徇洸邪说，违众独行，致疆
场不靖。”遂罢𫐄官。以兵部尚书李承勋荐，起故官，总
督仓场。再迁南京户部尚书。御史龚湜劾𫐄老悖，吏
部言𫐄居身俭素，缙绅仪表，帝乃责湜妄言。久之，就
改兵部，参赞机务。诏举将材，荐郑卿、沈希仪等二十
一人，皆擢用。居四年，以老乞罢，疏中言享年若干。帝
以为非告君体，勒为民。久之卒。